ΚΟΙΝΗ ΘΕΣΗ (ΕΚ) αριθ. 19/94 η οποία υιοθετήθηκε από το Συμβούλιο στις 8 Ιουνίου 1994 για τη θέσπιση του κανονισμού (ΕΚ) αριθ . . ./94 του Συμβουλίου της . . . για την τροποποίηση του παραρτήματος Ι του κανονισμού (ΕΟΚ) αριθ. 2455/92 για τις εξαγωγές και εισαγωγές ορισμένων επικίνδυνων χημικών ουσιών (94/C 213/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Ρ παράγραφος 1,

τον κανονισμό (ΕΟΚ) αριθ. 2455/92 του Συμβουλίου της 23ης Ιουλίου 1992 για τις εξαγωγές και εισαγωγές ορισμένων επικίνδυνων χημικών ουσιών (1), και ιδίως το άρθρο 11 και το παράρτημα Ι,

την πρόταση της Επιτροπής (2),

τη γνώμη της Οικονομικής και Κοινωνικής Επιτροπής (3),

Αποφασίζοντας με τη διαδικασία του άρθρου 189 Γ της συνθήκης (4),

Εκτιμώντας:

ότι το εν λόγω παράρτημα Ι περιλαμβάνει έναν κατάλογο απαγορευμένων χημικών ουσιών ή ουσιών που υπόκεινται σε αυστηρούς περιορισμούς στην Κοινότητα 7 ότι το άρθρο 11 του ίδιου κανονισμού επιτάσσει την αναθεώρηση του εν λόγω καταλόγου σε τακτά χρονικά διαστήματα και εν ανάγκη την τροποποίησή του 7

ότι, κατόπιν των τροποποιήσεων και της προσαρμογής στην τεχνική πρόοδο της οδηγίας 79/117/ΕΟΚ (5), η οποία απαγορεύει τη θέση σε κυκλοφορία και τη χρησιμοποίηση φυτοφαρμακευτικών προϊόντων που περιέχουν ορισμένες δραστικές ουσίες, και της οδηγίας 76/769/ΕΟΚ (6), η οποία περιορίζει την κυκλοφορία στην αγορά και τη χρήση μερικών επικινδύνων ουσιών και παρασκευασμάτων, ο κατάλογος των χημικών ουσιών που περιέχεται στο παράρτημα Ι του κανονισμού (ΕΟΚ) αριθ. 2455/92 πρέπει να τροποποιηθεί με την προσθήκη νέων χημικών ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο πίνακας του παραρτήματος Ι του κανονισμού (ΕΟΚ) αριθ. 2455/92 αντικαθίσταται από τον πίνακα του παραρτήματος του παρόντος κανονισμού.

Άρθρο 2

Ο παρών κανονισμός αρχίζει να ισχύει ένα μήνα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . ., . . .

Για το Συμβούλιο

Ο Πρόεδρος

(1) ΕΕ αριθ. L 251 της 29. 8. 1992, σ. 13.

(2) ΕΕ αριθ. C 112 της 22. 4. 1993, σ. 12.

(3) ΕΕ αριθ. C 249 της 13. 9. 1993, σ. 5.

(4) Γνώμη του Ευρωπαϊκού Κοινοβουλίου της 9ης Μαρτίου 1994 (δεν έχει ακόμα δημοσιευθεί στην Επίσημη Εφημερίδα). Κοινή θέση του Συμβουλίου της . . . (δεν έχει ακόμα δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . . . . . (δεν έχει ακόμα δημοσιευθεί στην Επίσημη Εφημερίδα).

(5) ΕΕ αριθ. L 33 της 8. 2. 1979, σ. 36. Οδηγία όπως τροποποιήθηκε τελευταία από την οδηγία 91/188/ΕΟΚ (ΕΕ αριθ. L 92 της 13. 4. 1991, σ. 42).

(6) ΕΕ αριθ. L 262 της 27. 9. 1976, σ. 201. Οδηγία όπως τροποποιήθηκε τελευταία από την οδηγία 91/339/ΕΟΚ (ΕΕ αριθ. L 186 της 12. 7. 1991, σ. 64).

ΠΑΡΑΡΤΗΜΑ

«ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΑΙΤΙΟΛΟΓΗΣΗ ΤΟΥ ΣΥΜΒΟΥΛΙΟΥ

Ι. Εισαγωγή

1. Στις 26 Μαρτίου 1993 η Επιτροπή υπέβαλε στο Συμβούλιο πρόταση κανονισμού (ΕΚ) του Συμβουλίου για την τροποποίηση του παραρτήματος Ι του κανονισμού (ΕΟΚ) αριθ. 2455/92 για τις εξαγωγές και εισαγωγές ορισμένων επικίνδυνων χημικών ουσιών (1).

2. Το Ευρωπαϊκό Κοινοβούλιο και η Οικονομική και Κοινωνική Επιτροπή γνωμοδότησαν στις 9 Μαρτίου 1994 (2) και στις 30 Ιουνίου 1993 (3), αντιστοίχως.

3. Στις 8 Ιουνίου 1994, το Συμβούλιο καθόρισε την κοινή θέση του σύμφωνα με το άρθρο 189 Γ της συνθήκης ΕΚ, βάσει του άρθρου 130 Σ παράγραφος 1 της συνθήκης. Εκτός από τη διευκρίνιση της νομικής βάσης, που έγινε για να ληφθεί υπόψη η έναρξη ισχύος της συνθήκης για την Ευρωπαϊκή Ένωση, η κοινή θέση επαναλαμβάνει, χωρίς τροποποίηση, την πρόταση της Επιτροπής.

ΙΙ. Στόχος

Στόχος της πρότασης της Επιτροπής, η οποία καταρτίστηκε σύμφωνα με το άρθρο 11 του κανονισμού (ΕΟΚ) αριθ. 2455/92 του Συμβουλίου, είναι η ενημέρωση του καταλόγου των απαγορευμένων προϊόντων ή προϊόντων που προορίζονται αποκλειστικά για ορισμένες χρήσεις σύμφωνα με τον κοινοτική νομοθεσία, καταλόγου που περιλαμβάνεται στο παράρτημα Ι του εν λόγω κανονισμού. Προς τούτο, προστίθενται δεκαπέντε ουσίες ή ομάδες ουσιών στο παράρτημα και τροποποιείται το καθεστώς (από «αυστηρό περιορισμό» σε «απαγόρευση») έξι ουσιών που περιλαμβάνονται ήδη στο παράρτημα. Οι προσθήκες και η τροποποίηση απορρέουν από τη θέσπιση τροποποιήσεων της κοινοτικής νομοθεσίας που ρυθμίζει τη διάθεση στην αγορά και τη χρήση ορισμένων επικίνδυνων ουσιών και παρασκευασμάτων (οδηγίες 76/769/ΕΟΚ και 79/117/ΕΟΚ του Συμβουλίου).

ΙΙΙ. Ανάλυση της κοινής θέσης

Οι τροπολογίες του Ευρωπαϊκού Κοινοβουλίου δεν έγιναν δεκτές από την Επιτροπή. Όπως η Επιτροπή, έτσι και το Συμβούλιο απέρριψε το σύνολο των τροπολογιών του Ευρωπαϊκού Κοινοβουλίου επειδή έκρινε ότι οι τροπολογίες αυτές:

- είναι άνευ αντικειμένου σε σχέση με το στόχο του κανονισμού ο οποίος, όπως υπενθυμίζεται στο ανωτέρω σημείο ΙΙ, δεν αποβλέπει στην τροποποίηση του κανονισμού (ΕΟΚ) αριθ. 2455/92, αλλά μόνον στην προσαρμογή του παραρτήματος Ι: τροπολογίες 16, 10, 12, 11, 13, 14 και οι σχετικές αιτιολογικές παράγραφοι,

- δεν είναι σύμφωνες με το σχήμα παρουσίασης του παραρτήματος που απαιτεί ο κανονισμός (ΕΟΚ) αριθ. 2455/92 και επομένως δεν μπορούν να χρησιμοποιηθούν από τους παραλήπτες του κανονισμού (απουσία αριθ. Einecs, έλλειψη αναφοράς στην κατηγορία χρήσεως και στους περιορισμούς χρήσεως): τροπολογίες αριθ. 13 και 14,

- δεν είναι σύμφωνες προς το ψήφισμα του Συμβουλίου της 8ης Ιουνίου 1993 όσον αφορά την ποιότητα της διατύπωσης της κοινοτικής νομοθεσίας (4): επομένως, η τροπολογία αριθ. 11 που περιλαμβάνει δήλωση προθέσεων η οποία, επιπλέον, δεν έχει σχέση με το αντικείμενο του κανονισμού, και οι τροπολογίες αριθ. 5, 6, 7, 8 που δεν αντιστοιχούν με το διατακτικό, δεν μπορούν να συμπεριληφθούν,

- άσκοπες, διότι αφορούν ουσίες που ήδη αναφέρονται στην κοινή θέση (π.χ. βενζιδίνη, 1,2 διχλωροαιθάνιο, . . .): τροπολογίες αριθ. 13 και 14.

(1) ΕΕ αριθ. C 112 της 22. 4. 1993, σ. 12.

(2) Δεν δημοσιεύθηκε ακόμα στην Επίσημη Εφημερίδα, έγγρ. PE 180.578.

(3) ΕΕ αριθ. C 249 της 13. 9. 1993, σ. 5.

(4) ΕΕ αριθ. C 166 της 17. 6. 1993, σ. 1.